Nobeta Azadîya ke Înîsîyatîfê Abdullah Ocalanî rê Azadîye 25ê hezîrana 2012 de bi waştişê azadîya fîzîkîye ya Rayberê Şarê Kurdî Abdullah oclaanî bajarê Strasbourgî yê Fransa de daye destpêkerdene kewte serra 11ine.
Çalakîya ke nizdîyê dezgehanê sey Konseya Ewropa, Parlementoyê Ewropa, Komîteya Vergirewtişê Îşkenceyî û Mehkemeya Heqanê Merdimanê Ewropa de yena kerdene, semedê wedartişê tecrîdî yeno vengdayene û felsefeya Ocalanî dîyena naskerdene.
Nobeta Azadîya ke hewteyê 534. de bi qerardarîye dewam kena no hewte hetê endamanê Têgêrayîşê Azadîye yê Kurdan ê Ewropa (TJK-E) ra ameye dewrgirewene.
Grûbe de Sadiye Karataş, Xanime Ateş, Fahriye Engin û Fatma ca genê. Sadîye Karataşa ke bi nameyê grûbe qisey kerd bale ante tecrîdê serê Ocalanî ser û vat: ''Heta Rayberîya ma azad nêbo, ne cînîyî ne zî kurdî azad nêbenê. Ma cinîyî do heta serkewtişî têkoşînî rê dewam bikerê.'' Karakaşe xoverdayîşê gerîlayan zî selam kerd û vera xayînîya PDKyî hêrsê xo ard ziwan.
